Neenkerken

Neenkerken () is de Hauptoort von de Gemeen Neenkerken in’n Landkreis Heidkreis, Neddersassen. Binnen de Gemeen billt dat Dörp en egen polietsche Oortschop.

Bi Neenkerken höört ok de lüttjen Öörd Holtmannshoff un Hertel mit bi.

 Geografie 

De Oort liggt in de Lümbörger Heid op dat linke Över von’n Hahnenbeek.

De Naveröörd sünd Schworgen un Delsen in’n Noorden, Jilbern in’n Noordoosten, Limbeek un Levern in’n Oosten, de Scheperhoff, Wiegen, Falshoorn un Leitzen in’n Süüdoosten, Frielingen un Eitze in’n Süden, Holtmannshoff, Behningen un Drögenbossel in’n Süüdwesten, Hertel, Rutenmöhl un Hartböhn in’n Westen un Platenkamp, Täwel un Brochdörp in’n Noordwesten.

 Historie 

duum|Gebüüd an de Hauptstraat in Neenkerken
De Oort kummt 1283 as Vrybann Nienkerken toeerst in de Oorkunnen vör.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neenkerken in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort weer fröher en egenstännige Buurschop un Gemeen, de an’n 1. März 1974 mit de Gemeenreform in Neddersassen Deel von de vergrötterte Gemeen Neenkerken worrn is. Sietdem billt Neenkerken binnen de Gemeen en Oortschop mit egen Oortsraad un Oortsbörgermeester.

 Inwahnertall 

 Religion 

duum|Bartholomäus-Kark
Neenkerken is evangeelsch-luthersch präägt un billt mit de Bartholomäus-Kark en egen Kaspel.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

De Karkhoff Neenkerken liggt in de Straat Op’n Hoorn an’n Oostrand von’n Oort.

 Oortsraad 

Liddmaten
 2011:
 CDU: Birte Delventhal, Friedrich Lange jun., Thomas Stöckmann
 SPD: Jörg Kremser, Lars Strehse
 BU: Wilfried Ehlers
 FDP: Wilhelm Lindenberg
 2016:
 CDU: Jörg Andermann, Torben Baden, Sandra Schröder, Thomas Stöckmann
 SPD: Jörg Kremser, Irina Nagorni, Oliver Schinschick

 Oortsbörgermeesters 

 Tied  Naam  Partei –31. Oktober 2011  Hans-Dieter Platkowski  CDU 1. November 2011–  Thomas Stöckmann  CDU

 Kultur 

duum|Kriegerdenkmaal in Neenkerken
Siet 1992 gifft dat en Kartuffelfest in Neenkerken.

Dat Freebad Neenkerken liggt an’n Hahnenbeek an de Grenz twüschen Delsen un Neenkerken.

Op’n Scheperhoff gifft dat en Butenmuseum.

Op en Deelafsnidd von de fröhere Bahnlien Soltau-Neenkerken warrt siet 2014 en Draisinenbahn bedreven.

Siet 1977 gifft dat de Kunst-Landschop Springhoornhoff mit en ganze Reeg Kunstwarken in Neenkerken un in de Dörper ümto.

In Neenkerken gifft dat en Denkmaal för de Fullenen ut’n Düütschen Krieg un ut’n Krieg von 1870/1871.

 Verenen 

Dat Schüttencorps Neenkerken is 1844 grünnt worrn un de Sportvereen TSV Neenkerken 1921. För de regionale Geschicht sett sik de Stichter Heimaatvereen in.

 Weertschop un Infrastruktur 

Neenkerken hett en egene freewillige Füürwehr, de 1913 grünnt worrn is.

Dat Dörp gellt as Luftkuuroort.

Neenkerken hett twee Gewarvrebeden. Een an de Siemenstraat (an de L 171 na Drögenbossel) un dat annere an de Robert-Koch-Straat twüschen Delsen un Brochdörp (an de B 71).

 Verkehr 

Dör Neenkerken löppt de Bundsstraat 71, de in’n Noordwesten över Delsen, Brochdörp, Täwel, Söhlingen, Hemslingen un Brookel na Rodenborg geiht un in’n Süüdoosten över Levern un Wiegen na Soltau. De B 71 warrt krüüzt von de Landsstraat 171, de in’n Noordoosten över Sprengel un Schüllern na Snevern föhrt un in’n Süüdwesten över Drögenbossel na Hiddingen un Visselhöövd. In’n Süüdwesten löppt de Kreisstraat 18 na Behningen un in’n Süden de K 17 över Frielingen na Bommessen an de B 440. In’n Oosten föhrt de K 40 över Jilbern un Wieheholt na Woltern.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 16 Kilometer in’n Süüdoosten von Neenkerken an de B 3.

De nächste Bahnhoff is so bi teihn Kilometer wied weg in’n Oosten de Bahnhoff Woltern an de Heidbahn. De Bahnhööv Visselhöövd un Soltau sünd ölven Kilometer wied weg un doot an de Bahnlien Langwedel–Ülzen liggen.

Von 1917 bet 1961 hett dat ok Personenverkehr op de Bahnlien Soltau-Neenkerken geven. De Bahnhoff Neenkerken leeg in düsse Tied an de Noordoostkant von Neenkerken.

 Scholen 

De Kinner ut Neenkerken gaht na de Grundschool Neenkerken un later na de Oberschool Neenkerken.

 Lüüd 

De Künstler Hawoli arbeidt op’n Springhoornhoff in Neenkerken.

 Literatur 

 Neuenkirchen 1283–1983. Beiträge zur älteren Geschichte eines Kirchspiels im ehemaligen Stift und Herzogtum Verden. Sülvsverlag von de Gemeen Neenkerken, Neenkerken 1983

 Footnoten 

Kategorie:Oort
Kategorie:Landkreis Heidkreis